CELEX: 62017CN0306
Language: ro
Date: 2017-05-26 00:00:00
Title: Cauza C-306/17: Cerere de decizie preliminară introdusă de Tatabányai Törvényszék (Ungaria) la 26 mai 2017 – Éva Nothartová/Sámson József Boldizsár

14.8.2017   
            
            
               RO
            
            
               Jurnalul Oficial al Uniunii Europene
            
            
               C 269/8
            
         Cerere de decizie preliminară introdusă de Tatabányai Törvényszék (Ungaria) la 26 mai 2017 – Éva Nothartová/Sámson József Boldizsár
   (Cauza C-306/17)
   (2017/C 269/11)
   Limba de procedură: maghiara
   
      Instanța de trimitere
   
   Tatabányai Törvényszék
   
      Părțile din procedura principală
   
   
      Reclamantă: Éva Nothartová
   
      Pârât: Sámson József Boldizsár
   
      Întrebarea preliminară
   
   În cazul unei cereri reconvenționale rezultate în urma unui alt contract sau element de fapt decât cele pe care s-a bazat cererea principală, pentru stabilirea instanței competente să soluționeze cererea reconvențională,
   
               a)
            
            
               este aplicabil doar articolul 8 punctul 3 din Regulamentul (UE) nr. 1215/2012 (denumit în continuarea „Regulamentul Bruxelles Ia”) (1), având în vedere că numai această dispoziție face referire la cererea reconvențională, sau
            
         
               b)
            
            
               articolul 8 punctul 3 din Regulamentul Bruxelles Ia se referă exclusiv la o cerere reconvențională rezultată în urma aceluiași contract sau element de fapt pe care s-a bazat cererea principală, astfel încât nu este aplicabil unei cereri reconvenționale care nu rezultă în urma aceluiași contract sau element de fapt pe care s-a bazat cererea principală și, din acest motiv, faptul că instanța competentă să soluționeze cererea principală este competentă să soluționeze şi cererea reconvențională trebuie stabilit pe baza altor dispoziții în materia competenței din Regulamentul Bruxelles Ia?
            
         
      (1)  Regulamentul (UE) nr. 1215/2012 al Parlamentului European şi al Consiliului din 12 decembrie 2012 privind competența judiciară, recunoașterea și executarea hotărârilor în materie civilă și comercială (JO 2012, L 351, p. 1).